laion/Wikipedia-Exotic huggingface dataset:
אוסס איגהודארו

אוסס איגהודארו (באנגלית: Osas Ighodaro; נולדה בשם: אוסרימן מרתה אליזבת איגהודארו ב-26 באוקטובר 1990) היא שחקנית, מפיקה ואשת טלוויזיה אמריקאית ממוצא ניגרי. זוכת תחרות מיס ארצות הברית השחורה לשנת 2010. הקימה קרן בשם The Joyful Joy אשר אוספת כספים ומעלה המודעות למחלת המלריה. הנחתה את טקס פרסי הקהל לקולנוע "אפריקה מג'יק" בשנת 2014, כאשר באותה שנה זכתה בפרס ELOY לשחקנית השנה בטלוויזיה על משחקה באופרת הסבון הניגרית "טינסל". איגהודארו הוכרזה כשחקנית הניגרית-אמריקאית המרוויחה ביותר לשנת 2018. עבור משחקה בסרט "ראטלסנייק: הסיפור של אהנה" היא זכתה בפרס שחקנית הדרמה הטובה ביותר בפרסי הקהל לקולנוע "אפריקה מג'יק" לשנת 2022. איגהודארו נולדה בברונקס, ניו יורק, ארצות הברית להורים ממוצא ניגרי שהגיעו ממדינת אדו בניגריה. יש לה תואר ראשון בעיתונאות והפקה עם תואר משני בתיאטרון ויזמות מאוניברסיטת פנסילבניה. יש לה תואר שני באמנות מהסטודיו לדרמה באוניברסיטת פייס. היא עברה לגור בניגריה בשנת 2012 לשישה חודשים, אך קיבלה מספר תפקידי משחק, ביניהם התפקיד של אדאנה באופרת הסבון טינסל ונשארה בניגריה עד היום. בניגריה הקימה קרן לטיפול והעלאת מודעות למחלת המלריה, לאחר שאחותה הגדולה נפטרה מהמחלה בשנת 2006 בבנין, ניגריה. בשנת 2018 השתתפה בסרט "מלך הבנים" בתפקיד סאדו בלו. הסרט הוא מותחן פוליטי ניגרי בבינומיה של קמי אדטיבה. הסרט עוקב אחר אשת עסקים עם שאיפות פוליטיות הנקשרת לאנשי העולם התחתון. הסרט זכה להצלחה רבה, והיה מועמד לשמונה פרסים בפרסי האקדמיה האפריקאית לקולנוע בשנת 2019, כאשר הוא זכה בשלושה מהם. לסרט יצאה בשנת 2021 סדרת טלוויזיה הממשיכה את עלילתו בשם "מלך הבנים: השיבה", כאשר גם בה שיחקה. עבור משחקה בסרט "ראטלסנייק: הסיפור של אהנה" ששודר בנטפליקס היא זכתה בפרס שחקנית הדרמה הטובה ביותר בפרסי הקהל לקולנוע "אפריקה מג'יק" לשנת 2022. בשנת 2022 הופיעה בסדרה "The Smart Money Woman" המשודרת בנטפליקס. איגהודארו התחתנה עם גברנו אג'יבהד בשנת 2015. בתם הבכורה נולד בשנת 2016 והשניים התגרשו זמן קצר לאחר מכן, כאשר הוא עזב לארצות הברית. אחותה הגדולה התחתנה ועברה לניגריה ונפטרה ממלריה בעודה בהריון בשנת 2006. אביה ואמה חזרו לגור בניגריה, ושני אחיה הצעירים נשארו לחיות בניו יורק. כיום חיה בניגריה. מדיה וקבצים בנושא אוסס איגהודארו בוויקישיתוף אתר האינטרנט הרשמי של אוסס איגהודארו אוסס איגהודארו, ברשת החברתית פייסבוק אוסס איגהודארו, ברשת החברתית אינסטגרם אוסס איגהודארו, במסד הנתונים הקולנועיים IMDb (באנגלית) אוסס איגהודארו, ברשת החברתית אינסטגרם אוסס איגהודארו, ברשת החברתית פייסבוק Miss Black USA Pageant and Scholarship Foundation Inc, Miss Black Connecticut Crowned Miss Black USA® 2010 in the Nation's Capital, www.prnewswire.com (באנגלית) Osas Ighodaro Ajibade | HuffPost, www.huffpost.com (באנגלית) Adeola Adeyemo, BN Saturday Celebrity Interview: “It’s OK to Come Back Home” From New York to Lagos, Tinsel Actress Osas Ighodaro is Spreading her Wings & Living her Dream!, BellaNaija, ‏2013-06-15 (באנגלית אמריקאית) Malaria's Deadly Toll, HuffPost, ‏2016-04-25 (באנגלית) "2022 Africa Magic Awards Nominees don land- See who dey list". BBC News Pidgin. נבדק ב-2022-09-28. Tireni Adebayo, Gbenro Ajibade & Osas Ighodaro go separate ways as marriage hits the rock, Kemi Filani News, ‏2018-11-01 (באנגלית בריטית)
On My Way Home

"On My Way Home" (בעברית: "בדרך הביתה") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן הרביעי שלה, The Memory of Trees. השיר יצא לאור ב-22 בנובמבר 1996, על ידי חברת התקליטים EMI רקורדס (ברחבי העולם) ורפרייז רקורדס (ברחבי ארצות הברית), כסינגל השני מתוך האלבום. הוא הגיע למקום הרביעי במצעד הסינגלים הברזילאי, וזכה להצלחה כאשר דורג ב-30 העליונים באיטליה ובממלכה המאוחדת. במצעד הסינגלים האוסטרלי דורג בשיאו במקום ה-151. מהדורה רגילה "On My Way Home" –‏ 5:09 "Eclipse" –‏ 1:34 "I May Not Awaken" –‏ 4:26 מהדורה דיגי-פק מוגבלת (wea 047cdx) "On My Way Home" (רמיקס סינגל) – 3:37 "Morning Glory" –‏ 2:28 "I May Not Awaken" –‏ 4:26 "Eclipse" –‏ 1:34 מידע על היצירה "On My Way Home" באתר מיוזיק בריינז סרטון השיר "On My Way Home" באתר יוטיוב Enya - On My Way Home Album Reviews, Songs & More | AllMusic (באנגלית), נבדק ב-2022-09-28 The Memory of Trees, 1995-11-20, נבדק ב-2022-09-27 Ventana de articulo, h.elsiglodetorreon.com.mx M&D: Classifiche, www.musicaedischi.it Enya | full Official Chart History | Official Charts Company, www.officialcharts.com "Response from ARIA re: chart inquiry, received 12 July 2016"
יוסף אביגדור קסלר

הרב יוסף אביגדור קסלר (י"ד סיון ה'תרמ"ה, 28 במאי 1885 – ג' כסלו ה'תשט"ו, 28 בנובמבר 1954) היה רבן של ואוירז'אנאי וקראז שבליטא, ובהמשך רבה של שכונת פאר רוקאוויי ברובע קווינס שבלוג איילנד, ניו יורק, ארצות הברית. מחבר שו"ת 'תפארת יוסף'. נולד לרב יום טוב ליפמן קסלר. בצעירותו למד בישיבת מיר וישיבת וולוז'ין, נסמך לרבנות בידי הרב רפאל שפירא, הרב זונדל הוטנר, הרב משה בצלאל לוריא והרב יצחק יעקב ריינס. נשא לאישה את פעשא, בת הרב זאב וולף טורבוביץ, ששימש כרבה של קראז וחיבר את שו"ת תפארת זיו. פעשא נפטרה בכ"ו טבת ה'תשי"א, 4 בינואר 1951, והרב קסלר נישא בשנית לשפרה בת הרב יעקב ברוך רוזנטל. בראשית דרכו הרבנית שימש כרבן של ואוירז'אנאי וקראז בליטא, בהמשך כיהן כרב בפאר רוקאוויי שברובע קווינס, לונג איילנד. שו"ת תפארת יוסף. חזיונות יוסף, תשי"ד, 1954. הרב יוסף אביגדור קסלר, באתר אישי ישראל ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוסף אביגדור קסלר".
רבי פפייס

רבי פפייס (נקרא גם רבי פפיס, או רבי פפוס; נולד ככל הנראה במאה הראשונה ונפטר במאה השנייה) היה תנא בתקופת חורבן בית שני, מחכמי יבנה לאחר החורבן ומהדור השני לתקופת התנאים. רבי פייפס חי בסוף ימי בית המקדש השני ולאחר חורבן בית המקדש מסר עדות על ההלכות שהיו נהוגות בזמן בית המקדש. רוב עדויותיו הובאו במסכת עדיות במשנה. במחלוקת בין רבי אליעזר לחכמים לגבי האם ולד שלמים ראוי שיקריבו אותו העיד רבי פפיס: ”הָיְתָה לָנוּ פָרָה זִבְחֵי שְׁלָמִים, וַאֲכַלְנוּהָ בַפֶּסַח וְאָכַלְנוּ וְלָדָהּ שְׁלָמִים בֶּחָג”. כמו כן, העיד יחד עם רבי יהושע בן חנניה נגד דעת רבי אליעזר ש"ארוכות של נחתומים" ו"תנור שחיתכו חוליות וניתן חול בין חוליא לחוליא" שהם טמאים. בעקבות אלו שהיו מגבילים את עיבור השנה עד לחג הפורים העידו רבי פייפס ורבי יהושע כי אפשר לעבר את השנה בכל חודש אדר והעידו שמותר לעבר את השנה על תנאי. לגבי אדם שנדר על עצמו שני נזירויות העיד פפייס כי אם גילח ויסיים את הראשונה ביום שלושים יגלח ויסיים את השנייה ביום שישים ואף אם גילח ביום חמישים ותשע יצא ידי חובה משום שיום שלושים נכלל במניין נזירות שנייה. בנוסף לעדויותיו במשנה מובאים אמרותיו של רבי פפייס בספר שיר השירים רבה כשברבים מהם ניכרת נימה של הטפה ורבי עקיבא הגיב עליהם מספר פעמים ב: ”דייך פפיס”. עם זאת, הרמב"ם בהקדמתו למשנה מנה את "ר' פפיאס" בדור הראשון לתנאים משנה, מסכת עדיות, פרק ז', משנה ו' ומשנה, מסכת תמורה, פרק ג', משנה א' משנה, מסכת עדיות, פרק ז', משנה ז' משנה, מסכת נזיר, פרק ג', משנה ב' Rabbi Pappeyas | Texts & Source Sheets from Torah, Talmud and Sefaria's library of Jewish sources., www.sefaria.org שיר השירים רבה, פרשה א', פסקה ט'
גמר גביע אופ"א והליגה האירופית

הליגה האירופית של אופ"א, בעבר גביע אופ"א, היא תחרות כדורגל שנוסדה ב-1971 על ידי קונפדרציית הכדורגל האירופי, אופ"א. היא נחשבת לתחרות הבינלאומית השנייה בחשיבותה עבור מועדונים אירופיים, אחרי ליגת האלופות. מועדונים מעפילים לליגה האירופית על סמך ביצועיהם בליגות הלאומיות ובתחרויות גביע. ב-25 השנים הראשונות של התחרות התקיים הגמר בשני משחקים, אחד באצטדיון הביתי של כל קבוצה, בשיטת נקודות מצטברות. ב-1998 נערך גמר התחרות לראשונה כמשחק יחיד באצטדיון נייטרלי, כשאינטר מילאנו ניצחה את לאציו 3–0 בפארק דה פראנס בפריז. טוטנהאם הוטספר זכתה בבתחרות הראשון ב-1972, כשניצחה את וולברהמפטון וונדררס 3–2 במצטבר. בעשרה משחקי גמר הופיעו קבוצות מאותה מדינה: איטליה (1990, 1991, 1995 ו-1998), ספרד (2007 ו-2012), אנגליה (1972 ו-2019), גרמניה (1980) ופורטוגל (2011). סביליה מחזיקה בשיא הניצחונות בגמר, כשזכתה בתחרות שבע פעמים מאז הקמתה (האחרונה ב-2023), כשבנפיקה ליסבון ואולימפיק מרסיי הפסידו הכי הרבה גמרים, שלושה. ריאל מדריד (ב-1985 ו-1986) וסביליה (ב-2006 ו-2007, וב-2014, 2015 ו-2016) הן הקבוצות היחידות שזכו בתואר לפחות פעמיים ברצף. קבוצות ספרדיות זכו בטורניר 14 פעמים, יותר מכל מדינה אחרת. האלופה האחרונה של גביע אופ"א לפני שהפך לליגה האירופית הייתה שחטאר דונצק, שניצחה את ורדר ברמן 2–1 לאחר הארכה בגמר 2009. אף על פי שגביע ערי הירידים נחשב לקודמו של גביע אופ"א, אופ"א אינה מכירה בגביע הירידים כאחת מתחרויות המועדונים הרשמיות שלה, ולפיכך המאזנים, העונות והגמרים שלו אינם כלולים ברשימה. הליגה האירופית גמר גביע אירופה וליגת האלופות גמרים, באתר הליגה האירופית עונת 1997/98, באתר הליגה האירופית עונת 1971/72, באתר הליגה האירופית עניין של מסורת: סביליה זכתה בליגה האירופית, באתר ONE‏, 31 במאי 2023 שחטאר ניצחה בהארכה 1:2 את ורדר ברמן וזכתה בגביע אופ"א, באתר וואלה, 25 במאי 2009 גמרים, באתר הליגה האירופית טוטנהאם ניצחה 4–3 בפנדלים לברקוזן ניצחה 3–2 בפנדלים שאלקה ניצחה 4–1 בפנדלים גלאטסראיי ניצחה 4–1 בפנדלים התוצאה הייתה 4–4 אחרי 90 דקות. ליברפול כבשה שער בדקה ה-26' של תוספת הזמן 2–2 בתום 90 דקות סביליה ניצחה 4–1 בפנדלים 1–1 בתום 90 דקות סביליה ניצחה 4–2 בפנדלים המשחק שוחק ללא קהל בעקבות מגפת הקורונה באירופה ויאריאל ניצחה 11–10 בפנדלים פרנקפורט ניצחה 5–4 בפנדלים כולל קבוצות גרמניה המערבית (קבוצות מגרמניה המזרחית לא הופיעו בגמר)
חבורה למחצה שאינה קומוטטיבית בשום מקום

במתמטיקה, חבורה למחצה שאינה קומוטטיבית בשום מקום היא חבורה למחצה S כך שלכל a ו-b ב-S, אם ab = ba אז a = b. חבורה למחצה S אינה קומוטטיבית בשום מקום אם ורק אם כל שני איברים של S הם הופכיים זה לזה (במובן החלש). חבורות למחצה שאינן קומוטטיביות בשום מקום ניתן לאפיון בכמה דרכים שונות. אם S היא חבורה למחצה, התנאים הבאים שקולים: S אינה קומוטטיבית בשום מקום. S היא רצועה מלבנית. עבור כל a ו- b ב-S, מתקיים: aba=a. עבור כל a, ‏b ו- c ב-S, מתקיים: a²=a וגם abc=ac.
Adrenaline (שיר של שיינדאון)

"Adrenaline" (בעברית: אדרנלין) הוא הסינגל החמישי מתוך Amaryllis, אלבומה הרביעי של להקת הרוק שיינדאון. השיר יצא לאור כסינגל ב-13 באוגוסט 2013. הוידאו קליפ הרשמי של השיר יצא לאור ב-30 באוקטובר 2013 בערוץ היוטיוב הרשמי של הלהקה. הקליפ כולל צילומים של הופעות שקיימה הלהקה במסגרת סיבוב ההופעות "Carnival Of Madness" שנערך ב-2013, וצולם על ידי רוב פן. בקליפ נכללים הן צילומי וידאו והן תמונות סטילס מההופעות. ברנט סמית מסר שהלהקה כל כך נהנתה לראות את המעריצים במהלך סיבוב ההופעות, שהחליטה להקדיש את הקליפ החמישי מהאלבום Amaryllis לצילומי ההופעות והמעריצים. השיר שימש כנעימה הרשמית של טורניר חוקי אקסטרים 2012 של ה-WWE שנערך באפריל 2012, וכן כנעימה הרשמית של טורניר המונסטר טראקס (אנ'), "Extreme Attitude". מילות השיר "Adrenaline" באתר Genius סרטון השיר "Adrenaline" באתר יוטיוב Adrenaline on Songfacts "Shinedown Chart History (Mainstream Rock)", Billboard "Shinedown Chart History (Rock Airplay)", Billboard
ויקטוריה מלכותית

ויקטוריה מלכותית (שם מדעי: Victoria amazonica) היא שושנת מים הנקראת על שם המלכה ויקטוריה. מקור השם העברי מן הימים בהם היה השם המדעי Victoria regia. קוטר עליה הוא שני מטרים, גודל הפרחים 50 ס"מ, ואורך עלי הכותרת 75 ס"מ. ויקטוריה מלכותית היא שושנת מים ענקית שנתגלתה לראשונה באמאזוניה הבוליביאנית בשנת 1801 ועוררה פליאה בקרב ציבור עצום. במשך חצי מאה ניסו גננים, בוטנאים ואספנים להעבירה לאירופה ושם לנסות ולגדלה אך ללא הועיל. בסופו של דבר הוכתרו המאמצים הרבים בהצלחה דווקא באיים הסמוכים לאירופה, כמו בבריטניה, והפרח הראשון הופיע ברוב הדר בגני קיו (הגנים הבוטניים בלונדון). הפרח הוגש למלכה בטקס רב הוד. מאז ועד היום מקשט הצמח גנים רבים בעולם כולו ומושך מבקרים רבים לחזות בו ולהריח את ניחוח פרחיו, הדומה מעט לזה של האננס. מדיה וקבצים בנושא ויקטוריה מלכותית בוויקישיתוף ויקטוריה מלכותית, באתר ITIS (באנגלית) ויקטוריה מלכותית, באתר NCBI (באנגלית) ויקטוריה מלכותית, באתר האנציקלופדיה של החיים (באנגלית) ויקטוריה מלכותית, באתר Tropicos (באנגלית) ויקטוריה מלכותית, באתר GBIF (באנגלית) ויקטוריה מלכותית, באתר The Plant List (באנגלית) ויקטוריה מלכותית, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
כרכן רדיאטוס

כרכן רדיאטוס (שם מדעי: Coelognathus radiatus) הוא מין של נחש לא-ארסי ממשפחת הזעמניים. הכרכן מצוי בטבע בהודו ונפאל ומזרחה לאורך דרום-מזרח אסיה עד לאיי סונדה באזור הטרופי. זהו נחש גדול יחסית באורך 1.8 עד 2 מטרים והוא בעל קשקשים כתומים-צהובים עזים עד חומים שלאורכם פסים שחורים בולטים על חלקו העליון והצידיים מנומרים בכתמים שחורים, צהובים ולבנים. הראש קטן יחסית והאישונים גדולים וצהובים כשמצידי העיניים מספר פסים כהים. כיפת הראש בעלת גוון נחושת נחושת, מה שהוביל לכינויו האנגלי: "Copperhead Rat Snake". הנחש איננו ארסי, אם כי נשיכה ממנו יכולה לזהם מחיידקים. הוא פעיל לרוב במשך היום. הנקבה מטילה בעונת הרבייה 5 עד 15 ביצים. נחש זה מצוי לרוב ביערות, מישורים ושדות מוצפים וכן במקווי מים מתוקים ויערות הרריים. הוא מסתתר לרוב בין הצמחייה הנמוכה ומחפש מכרסמים קטנים וכן לטאות וצפרדעים למאכל. את הטרף הוא הורג בליפוף הטרף סביב גופו. הנחש מתגונן מטורפים אפשריים בידי פיתול גופו כלפי מעלה בפתאומיות תוך לחישה חזקה, מה שעוזר להרתיע את האויב ומקשה על מגדלי נחשים לשלוט בו ללא ניסיון. עם זאת הוא איננו ארסי ואיננו מסוכן לאדם. תפוצתו של נחש זה רחבה בטבע והוא איננו בסכנת הכחדה. מדיה וקבצים בנושא כרכן רדיאטוס בוויקישיתוף כרכן רדיאטוס, באתר ITIS (באנגלית) כרכן רדיאטוס, באתר NCBI (באנגלית) כרכן רדיאטוס, באתר GBIF (באנגלית) כרכן רדיאטוס, באתר Biodiversity (באנגלית) כרכן רדיאטוס באתר הרשימה האדומה של IUCN
ישועת ה' כהרף עין

יְשׁוּעַת ה' כְּהֶרֶף עַיִן הוא ביטוי שמשמעותו שה' מושיע במהירות גדולה. רעיון הביטוי מופיע כבר אצל הנביא ישעיהו, בנוסחו המוכר הוא מופיע (ככל הנראה) לראשונה אצל רבי ניסים גאון. רעיון הביטוי מופיע כבר אצל הנביא ישעיהו באומרו "ותשועתם לא תאחר". הצירוף "כהרף עין" (בהקשר אחר) מופיע בברייתות שמובאות בתלמוד הירושלמי ובבבלי. רס"ג כתב "וכהרף עין תושיע את כולם", וכך גם הנוסח בברכה שנייה בתפילת העמידה בנוסח ארץ ישראל "כהרף עין ישועה לנו תצמיח". בספר דברי גד החוזה מיוחסת לדוד המלך האמירה "תשועתו כהרף עין". הביטוי בנוסח המוכר מופיע (ככל הנראה) לראשונה אצל רבי ניסים גאון, שכותב "ולא נתן על דעתו שישועת ה' כהרף עין, כמו שנאמר ישועתו כהרף עין". הביטוי מופיע בשני נוסחים, תשועת ה' כהרף עין וישועת ה' כהרף עין, רבי ניסים גאון מביא גרסה ישועתו כהרף עין, רבי משה סופר גרס בהרף עין, ריה"ל שם בפי ה' את המשפט "ישועתי כהרף עין", רבי יצחק אברבנאל כותב "תשועת ה' תהיה כהרף עין", רבי משה חגיז כותב תשועת ה' שהיא כהרף עין. רבי שמואל ברבי הושענא כתב "ישועה מתוך יאוש תוחש כהרף שעה. הביטוי מופיע בשירים ישראלים רבים, כך בשיר "ישועתו" של רבע לאפריקה, בשיר "רבי נחמן" של אלעד שער, בשיר "ישועת ה' כהרף עין" של יוני רועה, ובשירים אחרים. יעקב ישראל סטל (עורך), הרב שמואל אשכנזי, אלפא ביתא תניתא דשמואל זעירא, חלק א, ירושלים תשע"א, עמ' 383–386 ב"צ פישלר, 'ישועת ה' כהרף עין', ידע עם, כז 61-62 תשס"א, עמ' 131 - 152 השיעור השבועי של הרב דוד יוסף, סרטון בערוץ "יחוה דעת", באתר יוטיוב (אורך: 53:38) - בדקה 51 דיון בנושא, באתר פורום אוצר החכמה "שיעור קריצת עין ברפיון ולא בחזקה" - רש"י, מסכת שבת, דף ל"ד, עמוד ב' ספר ישעיהו, פרק מ"ו, פסוק י"ג תלמוד ירושלמי, מסכת ברכות, פרק א', הלכה א' תלמוד בבלי, מסכת שבת, דף ל"ד, עמוד ב' סידור רס"ג דף נה ספר דינבורג ירושלים תשע"ט עמ' 117 רבי ניסים גאון, חיבור יפה מהישועה, מהדורת הירשברג, ירושלים תשי"ד, עמ' מז רבי ניסים גאון, חיבור יפה מהישועה, מהדורת הירשברג, ירושלים תשי"ד, עמ' מז. כך גורסים רבים: ביניהם, פירוש רבינו יונה גירונדי למשלי, פרק ג פסוק כו; רמב"ן בתפילת הים ועוד רבי משה סופר, שו"ת חתם סופר, ח"ב יורה דעה, סימן קלח אמר אויב שורה 57 – 58 רבי יצחק אברבנאל, פירוש לישעיה, פרק ז פסוק ט רבי משה חגיז, שפת אמת, אמשטרדם תס"ז, כה: שרגא אברמסון, אמרי חכמה ואמרי אינשי, מנחה ליהודה, ירושלים תש"י, עמ' 27-28, באתר אוצר החכמה (צפייה חופשית – מותנית ברישום) רבע לאפריקה -ישועתו, סרטון בערוץ "Quarter to Africa", באתר יוטיוב (אורך: 03:34) אלעד שער - רבי נחמן Gilad M Remix, סרטון בערוץ "אלעד שער הערוץ הרשמי Elad Shaer", באתר יוטיוב (אורך: 03:24) אריאל פייגלין, שיר חדש: גם כשנדמה שאין תקווה - ישועת השם כהרף עין, באתר ערוץ 7, 16 במאי 2022 אלעזר דרפמן - ישועת השם כהרף עין, באתר המחדש, ‏באוקטובר 2020; יואל חייבי זועק "ישועת השם כהרף עין", באתר קול חי מיוזיק; לדב הנדלר אלבום בשם זה; שיר פופולרי מכיל את הפתגם יחד עם המילים "לשנה הבאה בירושלים"
על גבעות מנצ'וריה

על גבעות מנצ'וריה (ברוסית: На сопках Маньчжурии נהגה כנָה סוֹפְּקָךְ מַנְצְ'ז'וּרִי) הוא ואלס שהולחן על ידי איליה אלכסייביץ' שטרוב ב-1906 על החיילים שנפלו במלחמת רוסיה–יפן. הגרסה המקורית כתובה בדו מינור אך לרוב הוואלס מבוצע בפה מינור. שמו המקורי של הואלס היה "גדוד מוקשנסקי על גבעות מנצ'וריה", על שם התקלות במהלך קרב מוקדן, שהיה הקרב היבשתי האחרון במלחמה. גדוד הרגלים של מוקשנסקי היה מוקף בכוחות יפנים אחד עשר ימים שבמהלכם הגדוד איבד רבים מחייליו. שטרוב שירת בגדוד כמנהל הלהקה, והלחין את הואלס שכחזר מהמלחמה. בזמן שגדודו הגיע לסמרה בדרום מערב רוסיה, הוא פגש את אוסקר קנאובה (1866–1920). שהיה בעל חנות מוזיקה מקומית, שעזר לשטרוב לפרסם את היצירה ולהגן עליה בזכויות יוצרים. "על גבעות מנצ'וריה" זכה להצלחה עצומה וקנאובה התגאה בכך שפרסם שמונים ושתיים מהדורות שונות של הואלס. זמן לא רב אחרי פרסום הואלס כתב המשורר הרוסי סובייטי סטפן פטרוב מילים חדשות לשיר, שהגדילו את הצלחתו אפילו עוד יותר. המילים המקוריות עסקו בחיילים שנפלו במלחמה, אבל נכתבו הרבה שורות חלופיות לשיר במהלך השנים, במיוחד במלחמת העולם השנייה. השיר היה גם מאוד מפורסם במהלך מלחמת העולם הראשונה. הוא אפילו הגיע לפיוט הספרדי "חי ונעלם". לשיר ביידיש דער גענעראַל (הגנרל), העוסק בחגיגות ביום שאחרי תבוסת גרמניה הנאצית. בוצע על אקורדיון בפרק השלישי בעונה השנייה של "שטיסל" ונעשה בו שימש בסרטים "אורגה" ו"מצודת ברסט". שֶׁקֶט סָבִיב, אוֹבֵךְ עַל הַגְּבָעוֹת, מִבֵּין עָבִים יָרֵחַ מַשְׁקִיף לוֹ, עַל מַצֵבוֹת אִלְמוֹת. לֹבֶן צְלָבִים, הַגִּבּוֹרִים נָמִים וְרַק צְלָלִים-רוּחוֹת הֶעָבָר, אֶת הָחֲלָלִים פּוֹקְדִים. שֶׁקֶט סָבִיב, הָעֲרָפֶל נָמוֹג, בַּגְּבָעוֹת שֶׁל מַנְצ'וּרִיָה הַגִּבּוֹרִים, אַךְ בֶּכִי שָׁם לֹא שׁוֹמְעִים. בְּכִי לָךְ, בְּכִי לָךְ, אֵם וּמוֹלֶדֶת, בְּכִי עַל בְּכִי כַּלָּה צְעִירָה, כְּאִישׁ אֶחָד נְבַכֶּה אֶת כֻּלָּם וְאֶת מָר גּוֹרָלָם הַמְּקֻלָּל. תְּנוּ לַנָּמִים, תְּנוּ לָהֶם לַחֲלוֹם, מְנוּחָה נְכוֹנָה לָכֶם גִּבּוֹרִים, דְּגוּלֵי אֶרֶץ הָרוּסִים. נְפַלְתֶּם עֲבוּר אִמָּא רוּסְיָה, נֶאֶסַפְתֶם אֶל הָאָבוֹת, יוֹם עוֹד יָבוֹא וְנִקּוֹם אֶת הָדָם וְנֵדַע לֹא לָשָׁוְא הָאוֹבְדָן. שֶׁקֶט סָבִיב, אוֹבֵךְ עַל הַגְּבָעוֹת, מִבֵּין עָבִים יָרֵחַ מַשְׁקִיף לוֹ, עַל מַצֵבוֹת אִלְמוֹת — https://web.archive.org/web/20210326191335/https://sites.google.com/site/izzywebsit2/translated-songs/l-gbwt-mnzwryh-2 . שירי מלחמת העולם הראשונה קרב מוקדן מלחמת רוסיה–יפן מדיה וקבצים בנושא על גבעות מנצ'וריה בוויקישיתוף מידע על היצירה "על גבעות מנצ'וריה" באתר מיוזיק בריינז סרטון השיר "על גבעות מנצ'וריה" באתר יוטיוב Ilya Alekseevich Shatrov 'On The Hills Of Manchuria', סרטון בערוץ "hd 40307g", באתר יוטיוב (אורך: 02:53) "על גבעות מנצ'וריה." כיצד הפך ואלס שנולד בבית משמר ללהיט סופר לרוסיה? "On the Hills of Manchuria". How to Waltz, born in the stockade, began to Russia superhits?, web.archive.org, ‏2012-03-30 Ilya Shatrov, On the Hills of Manchuria, Waltz, web.archive.org, ‏2016-03-07 רוני איש רן, ‏"חי ונעלם" - הפלישה האשכנזית לבקשות, באתר כיכר השבת, 10 במרץ 2017 דוד אסף, עונג שבת (עונ"ש): גלגולו של ניגון: מפסגות מנצ'וריה אל פינת בית הכנסת, באתר עונג שבת (עונ"ש), ‏יום שבת, 26 בפברואר 2011 דוד ברון, זו אותה המנגינה, באתר ישראל היום, 19 בדצמבר 2019
ליקר אתרוגים

ליקר אתרוגים הוא סוג של ליקר לימון המיוצר בעיקר באי היווני נקסוס ובישראל. הוא עשוי מהפרי והעלים של עץ האתרוג, הדומה לעץ הלימון, אך חזק יותר ומעט שונה בטעמו. ליקר אתרוגים מגיע בשלושה סוגים. הזן הירוק מתוק יותר ומכיל פחות אלכוהול. הזן הצהוב הוא החזק ביותר, ויש בו הכי פחות סוכר. ליקר אתרוגים בהיר מאזן ביו התכונות. המשקה היה אופנתי לזמן קצר בתחילת שנות ה־80. כיום הליקר לא נפוץ מחוץ לנקסוס, בגלל מחסור בעצי אתרוג. בישראל, בה מגדלים עצי אתרוג רבים, ישנן חברות ואנשים פרטיים המכינים ליקר אתרוגים. לפי פסק של רבנים, מותר להכין את הליקר גם מאתרוגים שקיימו בהם את מצוות ארבעת המינים. אתרוג קורפו מדיה וקבצים בנושא ליקר אתרוגים בוויקישיתוף האתר הרשמי של האי נקסוס האי נקסוס הציטרון בנקסוס, מאת Greek Travel הציטרונים של נקסוס כפר חלקי של נקסוס יוון 9 - קורינה מילר, קייט ארמסטרונג, מייקל סטמאטיוס קלארק, כריס דליסו - גוגל ספרים מילון מזון ותזונה - דוד א' בנדר - גוגל ספרים המאתרג: מעדיף את האתרוגים הפגומים, באתר כלכליסט, 19 בספטמבר 2021 ליקר אתרוגים, נבדק ב-2022-09-28 הכנת ליקר אתרוגים חלק ראשון, נבדק ב-2022-09-28 האם מותר להכין ליקר אתרוגים, באתר מכון התורה והארץ
דיברי ג'ייקובס

קוואנהיר דיברי ג'ייקובס (באנגלית: Kawennáhere Devery Jacobs; נולדה ב-8 באוגוסט 1993) היא שחקנית וקולנוענית קנדית. ג'ייקובס החלה בקריירה המשחק שלה בסוף שנות ה-2000 עם תפקיד בסדרת הטלוויזיה "החצי האפל" בשנת 2007 ו-"Assassin's Creed: Lineage" בשנת 2009. בשנת 2013, ג'ייקובס גילמה את הדמות הראשית "Rhymes for Young Ghouls", שהוקרן לראשונה בפסטיבל הסרטים הבין-לאומי בטורונטו לשנת 2013. על עבודתה בסרט, ג'ייקובס הייתה מועמדת בקטגוריית השחקנית הראשית בפרסי המסך הקנדיים. בשנת 2014, היא הופיעה בווידאו קליפ של להקת A Tribe Called Red,‏ "Sisters". בשנת 2019, בעונה השנייה של "אלים אמריקאים", ג'ייקובס גילמה סטודנטית צעירה משבט הצ'רוקי, סם בלאק קרואו, שמזדהה כ"Two-spirit". בראיון היא אמרה כי ניל גיימן (מחבר הספרים שעליהם מבוססת הסדרה) תמך בתוקף בליהוקה לתפקיד, אך ציינה כי היא עצמה מזדהה כקווירית. כמו כן, בשנת 2019, ג'ייקובס שיחק בתפקיד משני בתור לילית בת'ורי בעונה הראשונה והשנייה של סדרת נטפליקס, "המסדר". בשנת 2021 ג'ייקובס שיחק בתפקיד ראשי בסדרת הטלוויזיה עטורת השבחים "Reservation Dogs" על קבוצת בני נוער ילידיים שגדלו בשמורה באזור הכפרי של אוקלהומה. בשנת 2022 נכללה ברשימת טיים 100 נקסט לשנת 2022. ג'ייקובס היא מוהוקית. ג'ייקובס מזדהה כקווירית. מדיה וקבצים בנושא דיברי ג'ייקובס בוויקישיתוף דיברי ג'ייקובס, ברשת החברתית אקס (טוויטר) דיברי ג'ייקובס, ברשת החברתית אינסטגרם דיברי ג'ייקובס, ברשת החברתית טיקטוק דיברי ג'ייקובס, במסד הנתונים הקולנועיים IMDb (באנגלית) דיברי ג'ייקובס, באתר AllMovie (באנגלית) דיברי ג'ייקובס, במסד הנתונים הקולנועיים KinoPoisk (ברוסית) "Canadian Screen Awards recognize Aboriginal talent". CBC News. 13 בינואר 2014. אורכב מ-המקור ב-2014-02-03. {{cite news}}: (עזרה) "Watch A Tribe Called Red's 'Sisters' Turn Their Day Into a Dance Party". SPIN. 2014-04-09. נבדק ב-2021-06-13. "'American Gods' Casts Mr. Town, Sam Black Crow & New Media Roles For Season 2 On Starz". Deadline.com. 4 ביוני 2018. ארכיון מ-2018-06-12. נבדק ב-2018-06-04. {{cite web}}: (עזרה) Radish, Christina (24 במרץ 2019). "'American Gods' Season 2: Devery Jacobs on Bringing Sam Black Crow to Life". Collider (באנגלית). נבדק ב-2019-03-26. {{cite web}}: (עזרה) Ellenbogen, Rachael (6 במרץ 2019). "Meet 'The Order' Cast Before Netflix Series Premiere". International Business Times. נבדק ב-2019-10-29. {{cite web}}: (עזרה) Patten, Dominic (2021-09-21). "'Reservation Dogs' Star Devery Jacobs Joins Expanded All Indigenous Writers Room For Season 2". Deadline. נבדק ב-2021-10-14. גיירמו דל טורו, 2022 TIME100 Next: Devery Jacobs, Time (באנגלית) "Ghoul Power!: Actress Devery Jacobs Discusses Her 'Badass' New Movie". Indian Country Today. 18 באוקטובר 2013. אורכב מ-המקור ב-2013-10-21. {{cite news}}: (עזרה) "American Gods' Devery Jacobs is a Queer Indigenous TV Star". 19 ביוני 2019. {{cite web}}: (עזרה)